c: text/html

text:
Umugabo asabwa kudatererana umugore mu kuboneza urubyaro
N’ubwo akenshi iyo havuzwe kuboneza urubyaro benshi bumva ko bireba abagore, n’umugabo asabwa kutabimuharira.
Uburyo bwo kuboneza urubyaro hari ubwo gukoresha ibinini, urushinge, agakingirizo, uburyo buje vuba bwo kwifungisha burundu ku bagabo byibazwaho n’ubwo ababikoze batangaza ko nta kibazo n’ubundi buryo butandukanye.
Umugore twasanze ku kigo nderabuzima cya Gikondo (aho bita kwa Padiri) ari kumwe n’umugabo we waje kureba ko nta kibazo afite nyuma yo kwifungisha burundu yatangarije IGIHE (...)
N’ubwo akenshi iyo havuzwe kuboneza urubyaro benshi bumva ko bireba abagore, n’umugabo asabwa kutabimuharira.
Uburyo bwo kuboneza urubyaro hari ubwo gukoresha ibinini, urushinge, agakingirizo, uburyo buje vuba bwo kwifungisha burundu ku bagabo byibazwaho n’ubwo ababikoze batangaza ko nta kibazo n’ubundi buryo butandukanye.
Umugore twasanze ku kigo nderabuzima cya Gikondo (aho bita kwa Padiri) ari kumwe n’umugabo we waje kureba ko nta kibazo afite nyuma yo kwifungisha burundu yatangarije IGIHE ko hejuru y’abana 5 bafite batashakaga kugira undi babyara, umugabo aba ari we wifungisha kuko umubiri we wari warananiwe kwakira uburyo butandukanye bwo kuboneza urubyaro.
Ati "N’ubwo abandi bagore bibakundira, njye nagerageje uburyo butandukanye bikantera kunanuka, kubera guhora mu mihango idakama, mpitamo kubihagarika, umugabo wanjye aba ari we witabira gahunda (kuboneza urubyaro)."
Uyu muryango uhamya ko nta cyo byagabanuye ku busabane bw’umugabo n’umugore.
Umugabo we ati “Rwose nta kibazo cyo gutera akabariro gihari, ni nk’ibisanzwe.”
Uyu mugabo n’ubwo agaragaza ko aba adashaka kubigaragaza kuko yumva harimo abamuseka, ahamya ko ikibanze ari uko yageze ku ntego yo kutazabyara undi mwana hejuru ya batanu basanganywe.
Mu bikurikizwa ngo umugabo yemererwe kwifungisha, mu gihugu cyose bagaragaza ko bahuguwe kubikorana ubushishozi.
Mukeshimana Lucie, ushinzwe gahunda zo kuboneza urubyaro ku bitaro bya Kabutare ati “Nta bwo twakwemerera umuryango utari wabyara, n’ufite umwe ntitumwemerera turabanza tukabigisha kugira ngo batabikora bakazifuza kubyara bitagishobotse”.
Mukeshimana akomeza avuga ko n’ubwo umugabo ataba ari we uboneza urubyaro, ashobora gufasha umugore gukoresha ubundi buryo bumvikanyeho.
Mukeshimana avuga ko umugabo n’umugore bashobora kwibukiranya nko kwimura impeta mu gihe bakoresha urunigi, kumwitaho mu gihe yaba akoresha uburyo runaka bukaba bwamugwa nabi, bakajya kwa muganga bakabahindurira uburyo n’ibindi.
Mu bushakashatsi bwakozwe mu 2010 ku mibereho y’abaturage(DHS 2010), bwagaragaje ko mu Rwanda abakoresha uburyo bwo kuboneza urubyaro bari ku kigero cya 45%, kandi Minisiteri y’Ubuzima ifite intego yo kugera mu 2015, bigeze kuri 70 % cy’abaturage bari mugihe cyo kuba babyara, umugabo wubahwa mu rugo asabwa kubigiramo uruhare afatanyije n’umugore we .
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]

robotstxt: allowed

filter: keep


text:
Ibi babisabwe n’Umuyobozi w’Akarere ka Rusizi wungirije ushinzwe Ubukungu n’Imari, Bwana Habyarimana Marcel, ubwo yatangizaga Inteko rusange y’abagore mu Karere ka Rusizi, kuri uyu wa gatanu, tariki ya 28 Ukuboza 2012. Nkuko yabivuze itangiza iyi nteko rusange, ngo nta mugore wari ukwiye gutegereza amakiriro ku bandi kandi nyamara hari amahirwe menshi Leta y’u Rwanda ikomeje kubaha mu rwego rwo kubateza imbere, bityo bakaba bagomba kuyashingiraho biteza imbere.
Umuhuzabikorwa w’inama y’igihugu y’abagore mu Karere ka Rusizi, Madamu Mukandera Marie Jeanne, yavuze ko iyi nteko rusange ngaruka mwaka; igamije kunoza uburyo amakoperative y’abagore yashinzwe mu gihe gishize hakurikijwe imyanzuro yari yafatiwe mu nteko rusange y’ubushize, yatangira gukorana n’ibigo by’imari nka Saccos, agahabwa inguzanyo zo gushora mu mishinga iciriritse, kunoza imikorere yayo, bikajyana no guteza imbere akagoroba k’ababyeyi n’ibindi.
Mu kiganiro cyatanzwe n’Umuyobozi w’Ingabo muri Rusizi na Nyamasheke, Col. Rutikanga Jean Bosco, yasobaniriye aba bagore ko igihe kigeze ngo bagaragaze umusaruro w’amahirwe bahabwa na Leta y’u Rwanda, mu bitekerezo bigomba guherekezwa n’ibikorwa by’amajyambere , kugira ngo koko buri wese amenye ko umugore nawe afite uruhare mu iterambere ry’igihugu, bityo ngo kuba umutekano uriho ni byiza ko bawushingiraho bateza imbere umurimo.
Ku bijyanye n’uko abagore bagomba kwitabira gahunda ya Hanga Umurimo, vice Mayor Ushinzwe ubukungu, Marcel Hayarimana, yasabye aba bagore kugaragaza igitekerezo cy’umushinga wabateza imbere, ubundi ababishinzwe bakabafasha kukinoza no kukibonera inkunga yatuma bawushyira mu bikorwa, bityo bakava mu bukene, hashingiwe ku mirimo idashingiye ku buhinzi n’ubworozi nkuko basanzwe babikora. Avuga kandi ko, nibamara kwitabira neza gahunda ya Hanga umurimo, bizatuma n’imbogamizi batekerezaga ko zituma badatera imbere, zizahita zivaho, ahubwo bagafatanya n’abandi mu gucunga imishinga itanga akazi ku bandi bantu.
Iyi nteko rusange y’abagore mu Karere ka Rusizi, yatangiye kuri uyu wagatanu, ihuje abagore bagera kuri 350 bahagarariye abandi ku va mu kagari kugeza ku rwego rw’akarere, akazamara iminsi 2. Biteganyijwe ko abayiteraniyemo bazahabwa umwanya wo kugaragaza icyakorwa ngo imbogamizi umugore yaba igihura nazo mu mibereho ye no mu iterambere zagaragazwa zikabasha gukurwaho.


text:
Mu rwego rwo kumenya no kugenzura ibikorwa n’imikorere bya Guverinoma mu bijyanye no kurwanya imirire mibi mu Rwanda, komisiyo ya Sena ishinzwe imibereho myiza y’abaturage, uburenganzira bwa muntu n’ibibazo by’abaturage yatangije gahunda yo kureba uko bishyirwa mu bikorwa n’abo bireba.
Kuri uyu wa 03 Kamena 2014, itsinda rigizwe n’aba Senateri batatu bo muri komisiyo ya Sena ishinzwe imibereho myiza y’abaturage, uburenganzira bwa muntu n’ibibazo by’abaturage yahuye n’abagize komite ishinzwe ishyirwa mu bikorwa ry’ingamba zo kurwanya imirire mibi ku rwego rw’Akarere.
Umuyobozi wungirijwe wa komisiyo ya Sena ishinzwe imibereho myiza y’abaturage, uburenganzira bwa muntu n’ibibazo by’abaturage Hon Gallican Niyongana avuga ko Sena ibinyujije muri komisiyo yayo yatangiye igikorwa cyo kumenya uko ingamba zafashwe nuko zirimo gushirwa mubikorwa hamwe n’ibisubizo birimo bigerwaho mu rwego rwo gushyira mubikorwa gahunda zo kurwanya imirire mibi.
Hon Niyongana akomeza avuga ko nubwo hari ibyo bari batarareba ariko hakurikijwe ibiganiro bagiranye n’abagize komite ishinzwe ishyirwa mubikorwa ry’ingamba zo kurwanya imirire mibi ku rwego rw’Akarere ka Gakenke bitanga icyizere.
Ati “ hari byinshi badusobanuriye ariko hari nibindi byinshi dukeneye kwirebera, gusa dukurikije ikiganiro twagiranye hari ibyo twarangije kubona ndetse binatanga icyizere cyiza mubijyanye n’imikoranire kuko kurwanya ikibazo cy’imirire mibi kugirango ubigereho ni uko habaho inzego nyinshi zigomba kugira ubufatanye”
Hon Niyongana yongeraho ko imibare baheruka bafite yo mu mwaka wa 2010 yagaragazaga ko imirire mibi ari ikibazo kigihangayikishije mu Rwanda
Ati “ imibare iheruka dufite yo muri 2010 yagaragazaga ko ari ikibazo kigihangayikishije nubwo bwose tumaze igihe inzego zose zarahagurutse kugirango iki kibazo kirwanywe ariko iyo ankete yari yarakozwe muri 2010 yari ikigaragaza ko abo bana bariho”.
Hon Niyongana asoza avuga ko nubwo ikibazo cy’indwara ziterwa n’imirire mibi kirimo kurandurwa ariko hakiri ikibazo kandi gihangayikishije kijyanye no kugwingira kuburyo kigaragaramo imibare iri hejuru.
Umuyobozi w”Akarere ka Gakenke Deogratias Nzamwita avuga ko imibare yo mu mwaka wa 2010 yagaragazaga ko mu Karere ka Gakenke hari abana bangana 64% bari munsi y’imyaka itanu bagwingiye.
Ati “ ariko iyo tuvuze kugwingira ntabwo ari ukuvuga ko abana bagaragaraho bwaki, ahubwo biba bigaragarira mu mikurire”.
Nzamwita akomeza avuga ko nyuma y’aho iyi mibare ibonekeye bagiye bafata ingamba zikomeye kuburyo abana barwaye bwaki bari mu mutuku ari 14 mugihe abari mu muhondo ari 172 wabateranya ubundi ugashyira kwijyanisha bakaba 0.49% .
Umukozi ufite ubuzima mu nshingano ze mu Karere ka Gakenke Janviere Uwamahoro avuga ko zimwe mu mbogamizi zituma imirire mibi itaranduka burundu harimo imyumvire y’abaturage.
Ati “ ahanini usanga ari kibazo cy’imyumvire y’abaturage aho umuturage yumva ko umwana uri munsi y’imyaka itanu agomba kurya kubiryo bimwe n’iby’ umuntu mukuru yariyeho, ntiyumve ko hari indyo yihariye agomba kugaburira umwana we”.
Gusa ariko Uwamahoro akomeza avuga ko bafashe ingamba zo gukomeza gukora ubujyanama hifashishijwe abajyanama b’ubuzima kurwego rw’umudugudu kuburyo byibura rimwe mu kwezi ababyeyi bafite abana bari munsi y’imyaka itanu bapimwa kugirango barebe uko ubuzima bwabo buhagaze.
komisiyo ya Sena ishinzwe imibereho myiza y’abaturage, uburenganzira bwa muntu n’ibibazo by’abaturage ikaba ifite amatsinda abiri agomba kuzenguruka muturere 14 hamwe n’imirenge 14 yo muburi karere kasuwe. Bikaba biteganyijwe ko iyi gahunda izarangira kuwa 27 Kamena 2014.


text:
Burera: Bahigiye kwishyuza ba “Bihemu” bambuye ibigo by’imari iciriritse byahombye
Ubuyobozi bw’akarere ka Burera butangaza ko bwahigiye kwishyuza ba bihemu bambuye ibigo by’imari iciriritse (Microfinance) aho abayobozi b’inzego z’ibanze basabwa kureba ba bihemu baba bari aho bayobora kugira ngo bishyuzwe.
Mu mwaka wa 2013 ubu buyobozi bwavugaga ko mu karere ka Burera ba bihemu bambuye ibyo bigo by’imari (Microfinance) byakoreraga muri ako karere, amafaranga y’u Rwanda angana na miliyoni 42 n’ibihumbi 780 n’amafaranga 770.
Muri Mata uwo mwaka kandi muri buri murenge hari hashyizweho itsinda rishinzwe kwishyuza abo ba bihemu. Gusa ariko ngo kugeza nubu ntibarishyuzwa; nk’uko Zaraduhaye Joseph, umuyobozi wungirije w’akarere ka Burera ushinzwe ubukungu n’iterambere, abitangaza.
Agira ati “Ayo mafaranga yaraheze! Kandi yagombye kuba agaruka akadufasha! Ni umuhigo rero (kwishyuza ayo mafaranga).” Akomeza asaba abayobozi b’imidugudu, utugari ndetse n’imirenge kureba ba bihemu kugira ngo bishyuzwe.
Ikibazo cya ba bihemu bambuye ibigo by’imari iciritse kigaragara mu Rwanda hose. Icyo kibazo cyatangiye kugaragara mu mwaka wa 2006 maze bimwe muri ibyo bigo by’imari bihita bifunga imiryango kubera guhomba.
Icyo kibazo kimaze kumenyekana, Leta y’u Rwanda yahise ishyira ho gahunda yo kugaruza amafaranga yambuwe ibyo bigo by’imari.
Kuva icyo gihe kugeza ubu ngo, mu Rwanda hose, hamaze kugaruzwa amafaranga y’u Rwanda arenga gato miliyoni 41 gusa, muri agera kuri miliyari 60 zigomba kugaruzwa.
Tariki ya 26/03/2013, abagize urwego rw’igihugu rwashyizwe ho kugira ngo rugaruze amafaranga yambuwe ibyo bigo by’imari, bahuriye mu nama kugira ngo banononsore akazi bashinzwe.
Tarcisse Karugarama, wari Minisitiri w’Ubutabera icyo gihe, wari uyoboye urwo rwego, yatangaje ko kugaruza ayo mafaranga yose ari ingorabahizi kuko bamwe muri ba bihemu batorotse, irengero ryabo rikaba ritazwi.


text:
Ibyokurya by’uruhinja
- Amashereka ya nyina: Ni ikiribwa cy’ingenzi ku ruhinja. Uretse kuba amashereka afite intungamubiri zuzuye zikenewe n’umwana, abamo n’inkingiramubiri zirinda umwana indwara z’ibyuririzi.
- Ibyokurya byongererwa umwana wonka: ntibyemewe ko hagira ibindi byokurya byinjizwa mu mirire y’umwana mbere y’amezi ane. Iyo bikozwe, ni yo ntandaro y’indwara z’uruhu, n’izindi ngaruka zigenda zimubaho z’umubiri utinya ingorane, kimwe n’indwara zo mu myanya inoza ibyokurya. Ushaka kugira ngo umwana wawe ye guhura n’ikibazo cy’imirire, ubugora n’indwara z’ibihushi, ni byiza kumurinda ingano, amagi n’amafi ataruzuza amezi 12. Ukamurinda ubunyobwa ataruzuza imyaka 3.
- Ingorane yo kutonka amashereka ya nyina: hari impamvu zinyuranye zituma muri iki gihe impinja nyinshi zitonka amashereka ya ba nyina: gupfusha nyina akivuka, akazi kenshi ka nyina kandi akorera kure, amashuri, ubucuruzi bujya kure, indwara z’amabere, izanduza, kubura amashereka, ubwibone butuma umugore yanga ko amabere ye agwa, guhisha ko yabyaye, kwanga kuva ku murongo w’urungano,… Izi ni zimwe mu ngorane zituma abana barereshwa ibitari amashereka y’ababyeyi babo, bikababyarira ingaruka z’uburyo butatu :
- Ibyuririzi biterwa n’isuku nke mu gutegura za bibero
- Kumugaburira birenze, n’imvange y’indengarugero, bikazamutera kugwa umwuma mu mubiri, amazi akaba make
- Ingaruka zikomoka ku kudahuza kw’ibyo bamuha : amata aba atandukanye, atavuye hamwe, atakamwe inka imwe, akomeye, n’urunyuranyurane rw’ibyokurya bamuha amara n’igifu bye bitarashobora kubinogereza.
Icyo bibyara :
- Umubiri w’umwana ubura umusemburo mvuzo (enzyme) bita “lactase”, kandi aho ari wo unogereza isukari yo mu mata.
- Akananirwa kwihanganira inyubakamubiri zo mu mata y’inka
Igihe zimwe mu ngorane zemewe zibayeho, bikaba ngombwa kugoboka uruhinja, amata ya soya aruta ay’inka, kandi na yo akanyobwa ku rugero rwiza; kuko ubumenyi bwerekana ko amata ya soya yegereye amashereka y’umugore kuruta amata y’inka.
Amata y’inka ntiyagenewe guhabwa uruhinja :
Mu muco usanzwe, amata y’inka ni byo byokurya bihabwa impinja. Nyamara muri iki gihe, bizwi ko afite ingaruka nyinshi zitahozeho mbere.
- Kuri ubu amata asigaye agira ingaruka mbi ku mibiri y’abana
- Atuma abana benshi bakunze kurwara indwara zo kwituma amaraso. 30% by’abana bagaburirwa amata y’inka, bagaragaza amaraso mu mwanda bituma. Bisigara kuri 5% iyo bamuha amata bamaze gukuramo amavuta (gucunda).
- Ubushakashatsi bumaze kwerekana ko uko abana bahabwa amata y’inka bakiri bato, bashobora kurwara diyabete igihe bazaba bamaze kuba bakuru, ariko abonse amashereka bihagije, ntibakunda kurwara diyabete. (Guide des aliments, vol. 2, p. 379)
- Bigaragara ko abanywa amata cyane, bakunda kuva imyuna, kugira amaraso akennye, gushoborwa n’indwara zo gupfa amaso, kanseri ya nyababyeyi n’iy’amabere.


text:
Thursday, April 2, 2009
Urwenya rw'Igituba
Umukobwa yakundanye n'umuzungu noneho basohoka mu kabare garcon ababajije icyo bafata umuzungu ati"nothing" umukobwa ati mumpe iyo "nothing" irimo urusenda....
Umugabo yarishye indayi ngo ayiswere imutoroka itamuhaye atanga itangazo ati uzabona umukobwa w'inzobe wambaye ikanzu itukura aziswerere narangije kwishyura
Umugabo yarishye indayi ngo ayiswere imutoroka itamuhaye atanga itangazo ati uzabona umukobwa w'inzobe wambaye ikanzu itukura aziswerere narangije kwishyura
Publicada por BANGAMBIKI em 11:02 AM
No comments:
Subscribe to: Post Comments (Atom)


text:
Gift Supermarket irafasha abakundana kwizihiza Saint Valentin
Mu rwego rwo gufasha abakundana kwizihiza umunsi mukuru wabo wa Saint Valentin, iduka Gift Supermarket rikorera mu Mujyi wa Kigali ahazwi ku izina rya Kwa Rubangura ku muryango no 002 ryiyemeje kubashyira igorora ribagezaho impano za Saint Valentin zitandukanye ku biciro byoroheye buri wese.
Izi mpano za Saint Valentin zirimo indabo zaba iza kimeza cyangwa iz’inkorano, ‘cadre’ zijyamo amafoto, amakarita yanditseho amagambo y’urukundo (carte postales), Gato (Gateaux) za Saint Valentin (...)
Mu rwego rwo gufasha abakundana kwizihiza umunsi mukuru wabo wa Saint Valentin, iduka Gift Supermarket rikorera mu Mujyi wa Kigali ahazwi ku izina rya Kwa Rubangura ku muryango no 002 ryiyemeje kubashyira igorora ribagezaho impano za Saint Valentin zitandukanye ku biciro byoroheye buri wese.
Izi mpano za Saint Valentin zirimo indabo zaba iza kimeza cyangwa iz’inkorano, ‘cadre’ zijyamo amafoto, amakarita yanditseho amagambo y’urukundo (carte postales), Gato (Gateaux) za Saint Valentin n’ibindi.
Ubwo twaganiraga na Sanzira Amon nyir’iri duka, yagaragaje ko basanzwe ari inzobere mu gushimisha abakundana babagana, ariko ko uyu mwaka bafite udushya turimo Gateaux zitari zisanzwe. Abifuza kurangura na bo barakirwa kandi ku biciro biciriritse ugereranyije n’ahandi.
Sanzira yongeyeho ko ukeneye ko bamushyikiriza ibyo akeneye aho ari atanga nomero ya telefoni akavuga n’aho aherereye, bakamugezaho ibyo akeneye igiciro cyabyo kikiyongeraho ubwikorezi.
Gift Supermarket barifuriza abakundana kuzagira umunsi mwiza wa Saint Valentin, uzizihizwa kuri uyu wa kane tariki ya 14 Gashyantare 2013.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Agiye kumurika igitabo amaze imyaka icyenda yandika
Ku wa 24 Gashyantare, muri Serena Hotel, saa kumi z’umugoroba (4PM) umuvugabutumwa Jean Paul Ndatsikira azamurika ku mugaragaro igitabo yise “Hirya y’Imbibi z’Amaso”, cyibanda ku gusobanura ukwizera nyako.
Igitaramo cyo kumurika igitabo “Hirya y’Imbibi z’Amaso” kizaba kirimo abahanzi Simon Kabera na Alexis Dusabe.
Aganira na IGIHE, umwanditsi Ndatsikira yavuze ko iki gitabo cye yatangiye kucyandika akiri mu mashuri yisumbuye mu mwaka wa 2004. Yavuze ko kuva kera yakundaga kwandika, bityo akaba (...)
Ku wa 24 Gashyantare, muri Serena Hotel, saa kumi z’umugoroba (4PM) umuvugabutumwa Jean Paul Ndatsikira azamurika ku mugaragaro igitabo yise “Hirya y’Imbibi z’Amaso”, cyibanda ku gusobanura ukwizera nyako.
Igitaramo cyo kumurika igitabo “Hirya y’Imbibi z’Amaso” kizaba kirimo abahanzi Simon Kabera na Alexis Dusabe.
Aganira na IGIHE, umwanditsi Ndatsikira yavuze ko iki gitabo cye yatangiye kucyandika akiri mu mashuri yisumbuye mu mwaka wa 2004. Yavuze ko kuva kera yakundaga kwandika, bityo akaba ageze ku ntego ye.
Yagize ati “Nabayeho mfite umutwaro wo kwandika ibitabo kandi nkiyumvamwo ko ari impano indimo, ariko kuko kwandika bigoye cyane, by’umwihariko hano mu Rwanda kuko bitari mu muco wacu, byagiye bimbera ingorabahizi kugera kuri izo nzozi zanjye.”
Jean Paul Ndatsikira asanzwe ari umukristo mu itorero rya Zion Temple. Ni n’umuvugabutumwa mu muryango Shron.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Abaganga bavuga ko hari impamvu nyinshi zituma abagore batwite bibasirwa n’indwara ya malariya muri ibyo bavuga ko ubusanzwe uturemangingo tw’umubiri dusanzwe dukora abasirikare barinda umubiri ntituba tugifite ingufu mu kurinda umugore utwite.
Iri gabanuka ry’abasirikare bakomoka ku turemangingo rituma ibyago by’umugore utwite byo kwibasirwa na malariya byiyongera kuko abasirikare bakagombye gufasha umubiri we kurwanya iyinjira ry’udukoko twa malariya baba bagiye no kurinda umwana aba atwite nk’uko Dr Gedeon André Mulumba Mukendi, ushinzwe serivisi zifasha abagore batwite mu bitaro bya ADEPR Nyamata abitangaza.
Ati “ Si ibyo gusa bituma indwara ya malaliya yibasira abagore batwite ku buryo buyoroheye, kuko iyo umugore atwite ya ngobyi y’umwana (placenta) ikozwe mu buryo ibasha kwakira udukoko dutera malariya mu buryo bworoshye kuko ibice biyigize bigenda biha urwaho udukoko twa malariya kwinjira mu buryo bworoshye”.
Dr. Gedeon avuga ko iyo umugore agize ibyago byo kurumwa n’umubu w’ingore ukwirakwiza malaliya ukamushyiramo udukoko tuyitera mu maraso, utwo dukoko duhita twirukira mu ngobyi (placenta) aho dusanga twatundi twari tuhasanzwe maze tukororoka vuba kandi ku buryo bwihuse akaba ari nabwo utwo dukoko dutangira kwibasira umugore utwite n’uwo atwite.
“Udukoko twa malariya duhita dusiba imiyoboro ivana umwuka mwiza duhumeka (oxygene) mu mubiri w’umubyeyi uyigeza ku mwana, Ku mubyeyi nawe ni ho atangira kugira ikibazo cyo kubura amaraso ndetse n’umwuka mwiza duhumeka (oxygene) mu maraso ye ikagabanuka ari nayo mpamvu ituma umubyeyi utwite iyo afashwe na malariya ihita imumerera nabi ndetse we n’uwo atwite bakaba bahasiga ubuzima iyo ativuje hakiri kare kandi neza”.
Umugore utwite iyo arwaye malariya agerwaho n’ingaruka nyinshi zirimo kugira amaraso makeya (anemie), kugira umuriro mwinshi, kugabanuka kw’isukari mu mubiri, kugira amazi mu bihaha, kuzahara mu gihe cyo kubyara, bikaba byanamuviramo kuva cyane ndetse no gupfa rugeretse iyo adakurikiraniwe hafi kandi neza.
Udukoko dutera malariya ( plasmodium Falciparum), dutuma umugore utwite ajya ku bise igihe cyo kubyara kitaragera maze bigatuma abyara umwana utagejeje igihe cyangwa se akabyara umwana wamaze gupfira mu nda. Uku kwiyongera kw’ibise kukaba guturuka ahanini ku kwiyongera gukabije k’umuriro mu mubiri. Na none bikunze kugaragara ko umubyeyi wahuye na malariya atwite abyara umwana unaniwe ndetse udafite umwuka uhagije ku buryo mu gihe atitaweho n’abaganga ashobora no gupfa mu gihe hatabaye imbaraga z’abaganga mu kumuha umwuka.


text:
Ngororero: Gukemurira ibibazo abaturage bari hamwe bifasha mu gusobanukirwa amategeko
Mu rwego rwo gufasha abaturage bagana abajyanama mu by’amategeko hamwe n’abayobozi n’abakozi b’akarere ka Ngororero ku kumenya amategeko n’inzira ibibazo byabo bikwiye kunyuzwa mo, abaturage bafite ibibazo barahuzwa bakicara maze bakavuga kuri buri kibazo n’uburyo cyakemuka.
Ibi ngo ni imwe mu nzira zizihutisha gahunda y’akarere yo gusobanurira abaturage amategeko no kumenya inzira nyazo ibibazo byabo bikwiye kunyuzwa mo badataye igihe mu manza cyangwa urugomo rwa hato na hato.
Nkuko abakozi b’inzu y’ubufasha mu by’amategeko twaganiriye tariki 23/4/2014 babivuga, iyi ni imwe mu nzira zitanga umusaruro mu guha abaturage ubumenyi ku birebana n’amategeko kandi ngo bitanga umusaruro kuko hari na bamwe bamara kumva ibibazo bya bagenzi babo bagahita bikemurira ibyabo bitagombye ubundi bufasha.
Gusa ngo haracyari n’abaturage binangira ari ugushyira mu bikorwa ibyemezo by’inkiko ndetse no kumva inama bagirwa, aba akaba aribo bakeneye ubundi bufasha bwihariye mu kubasobanurira ibyiza byo gukemura ibibazo no kumva icyo amategeko asaba.
Kuba ibyinshi muri ibi bibazo bishingiye ku mitungo itimukanwa, byatumye mu karere ka Ngororero hatangizwa gahunda yihariye yo gukora ubuvugizi ku bibazo bishingiye ku mitungo itimukanwa hakaba harashyizwe ho amatsinda abishinzwe kuva ku kagari kugeza ku rwego rw’akarere.
Kugeza ubu, ubuyobozi bw’akarere ka Ngororero bwemeza ko nyuma y’ubukangurambaga bwakozwe, ibibazo bibugezwa ho byagabanutse ku kigereranyo cya 50%, naho ibyo ubuyobozi bwakira ngo ibigera kuri 65% bishingiye ku butaka n’imitungo itimukanwa.
Leave a comment!


text:
Bareka inzoga kwinshi: "Diyabeti yamvanye ku nzoga ubu ndi kunywa iya nyakwigendera!
Kureka inzoga bikorwa kwinshi!
Umugabo yagiye gupfa asiga abwiye mugenzi we wari inshuti ye magara ati “Nujya unywa byeri ujye ufata amacupa abiri, rimwe ryawe n’irindi ryanjye mu rwego rwo kunyibuka.”
Nuko uko wa mugabo agiye mu kabari agatumiza amacupa abiri, umukobwa ukora mu kabari aza kumubaza impamvu, undi amusobanurira ko buri gihe uko atumye inzoga atumaho n’iya mucuti we yakundaga cyane wipfiriye agasiga amusabye kujya anywa icupa rya byeri na we akamutumiriza irindi mu rwego rwo (...)
Kureka inzoga bikorwa kwinshi!
Umugabo yagiye gupfa asiga abwiye mugenzi we wari inshuti ye magara ati “Nujya unywa byeri ujye ufata amacupa abiri, rimwe ryawe n’irindi ryanjye mu rwego rwo kunyibuka.”
Nuko uko wa mugabo agiye mu kabari agatumiza amacupa abiri, umukobwa ukora mu kabari aza kumubaza impamvu, undi amusobanurira ko buri gihe uko atumye inzoga atumaho n’iya mucuti we yakundaga cyane wipfiriye agasiga amusabye kujya anywa icupa rya byeri na we akamutumiriza irindi mu rwego rwo kumwibuka.
Bucyeye uyu mugabo aza kugaruka muri ka kabali abwira wa mukobwa ngo amuzanire icupa rimwe rya Primus, umukobwa amubajije impamvu noneho adatumyeho amacupa abiri nk’uko bisanzwe wa mugabo aramusubiza ati “Njye navuye ku nzoga kuko narwaye diyabeti bivuze ngo ndi kunywa iya nyakwigendera……!!!”
==================
Makasi yahawe gasopo
Umusore yagiye gusura umukobwa w’inshuti ye batetse, asanga n’ababyeyi bahari. Iwabo w’umukobwa bari bafite imbwa yitwa makasi, uwo musore yayikinishije ndetse yanayiboneyeho amanota meza mu maso y’ababyeyi.
Ibiryo bihiye mu gihe cyo kurya iraza yicara munsi y’intebe ye. Igihe bageze hagati barya umusore aracikwa arasura. Se w’umukobwa aravuga ngo “we makasi!!” Umusore aratekereza ati “Databukwe arantabaye ubu abandi bagize ngo ni makasi isuze.”
Kera kabayeeee, nyamusore arongera arasura. Sebukwe avugira hejuru ati “Ariko makasi rero!!” Umuhungu aravuga ati “Rwose nanjye ndakabije reka ndekere aho kurya ntongera gukora amahano, uyu musaza namugoye.”
Igihe akibitekereza umusuzi sinzi aho wavuye arawuhagarika biranga, se w’umukobwa arongera ati “We makasi njye mbona utumva. Nuguma munsi y’iyo ntebe barakunera!”
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Rulindo: Umuyobozi w’Akarere yoroje abana b’abakene
Ubwo yasuraga ikigo cy’amashuri abanza cya Kirenge mu Murenge wa Kisaro ku itariki ya karindwi Werurwe 2013, Umuyobozi w’Akarere ka Rulindo Kangwagye Justus yemereye inkwavu 50 n’inka imwe abanyeshuri batishoboye biga muri iri shuri.
Yasabye aba bana kugira uruhare mu iterambere ry’imiryango yabo borora neza ayo matungo, mugira ngo banabashe kwiyishyurira ubwisungane mu kwivuza.
Umuyobozi w’Akarere ka Rulindo avuga ko yageneye aba bana inkwavu mu rwego rwo gukemura bimwe mu bibazo bamubwiye (...)
Ubwo yasuraga ikigo cy’amashuri abanza cya Kirenge mu Murenge wa Kisaro ku itariki ya karindwi Werurwe 2013, Umuyobozi w’Akarere ka Rulindo Kangwagye Justus yemereye inkwavu 50 n’inka imwe abanyeshuri batishoboye biga muri iri shuri.
Yasabye aba bana kugira uruhare mu iterambere ry’imiryango yabo borora neza ayo matungo, mugira ngo banabashe kwiyishyurira ubwisungane mu kwivuza.
Umuyobozi w’Akarere ka Rulindo avuga ko yageneye aba bana inkwavu mu rwego rwo gukemura bimwe mu bibazo bamubwiye birimo ubukene mu miryango, no kutagira ubwisungane mu kwivuza. Yagaragaje ko inkwavu yageneye aba bana bagomba kuzitaho, umusaruro uzazivamo ukazabafasha kunganira ababyeyi babo mu gukemura ibibazo bafite mu miryango.
Nyirababera Batamuriza, umwana w’umukobwa wiga mu mwaka wa kabiri w’amashuri abanza kuri iki kigo, avuga ko ashimira umuyobozi w’akarere ku bw’inkunga yo kuboroza yabageneye kuko ngo urukwavu azahabwa ruzatuma abasha kwiyishyurira ubwisungane mu kwivuza kuko ntabwo afite ubu bitewe n’ubukene bw’ababyeyi be.
Anito Ramirez, umuyobozi w’iki kigo cy’amashuri, ni umufurere (frère) ukomoka mu gihugu cya Mexique. Yatangaje ko ashimira umuyobozi w’akarere ku bw’inkunga yabageneye, kuko bizafasha abanyeshuri babo kuzamura imibereho yabo.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Rwanda | Nyamasheke: Abaturage bimuwe ku nkengero z’ikivu baratangaza ko ubuzima bwabo bumeze neza
Abaturage bo mu murenge wa Nyabitekeri bimuwe muri metero 50 ku nkengero z’ikiyaga cya Kivu baratangaza ko kwimuka kwabo nta mbogamizi byabateye kuko ubu ubuzima bwabo bumeze neza, ndetse bakaba banakomeje kubona ku nyungu zacyo kuko bakoreramo uburobyi.
Munyaneza Telesphore, umwe mu baturage bimutse ku nkengero z’ikiyaga cya Kivu avuga ko mu gihe cyo kwimuka bahise babona umushinga DEMP (Decentralization and Environmental Management Project) wo mu kigo cy’igihugu gishinzwe kurengera ibidukikije (REMA) ubatera inkunga, maze ukababumbira muri koperative bakaba basigaye bakora umwuga w’uburobyi, bityo kubungabunga iki kiyaga kibatunze bahimuka, ngo nta kibazo babibonamo.
Ibi kandi byemezwa na Mukamana Esperance nawe wimutse mu nkengero z’ikiyaga cya Kivu, uvuga ko uretse kubumbirwa hamwe bagahabwa ibikoresho bibafasha kuroba isambaza, DEMP yabahaye inka ndetse ikanabafasha kubaka amazu batuyemo.
Avuga ko kuba barabonaga ko ikiyaga nacyo gifite umumaro kigomba kubungwabungwa, ndetse bakanafashwa mu gihe cyo kwimuka nta mbogamizi bahuye nazo.
Ntibiba byoroshye kwimura abaturage kuko akenshi baba batumva impamvu bimutse, ariko nyuma yo gusobanurirwa impamvu zo kwimuka kwabo ko ari inyungu rusange, aba baturage baje kwimuka nk’uko bitangazwa na Niyitegeka Servand, umuhuzabikorwa w’umushinga Demp mu turere twa Nyamasheke na Rusizi abivuga.
Avuga ko aba baturage bafashijwe bahabwa bimwe mu bikoresho by’ubwubatsi nk’imisumari n’amabati bityo imirimo yo kubaka aho bimukira ikaborohera.
Niyitegeka asaba aba baturage gukoresha inkunga bahawe bakayibyaza umusaruro bakiteza imbere bakazamuka mu ntera z’ubukire.
Iyi miryango 99 yimuwe mu nkengero z’ikiyaga cya Kivu muri metero 50 yatujwe mu tugari dutandukanye, bakaba bafite gahunda yo guhana amatungo magufi mu rwego rwo gusaranganya umusaruro koperative ikura mu burobyi, ndetse bakaba baranishyiriyeho ikigega bise ingoboka bitabaza iyo hari umunyamuryango uhuye n’akabazo nko kubura amafaranga yo kujyana abana ku ishuri n’ibindi.


text:
Nyuma y’aho hagaragariye ikibazo cy’abana bato bagwa mu biyaga bagapfa bagiye kuvoma , ubuyobozi bw’umurenge wa Sake umwe mu mirenge ituriye ibiyaga bya Sake ,Mugesera na Birira biri mu karere ka Ngoma,arasaba ababyeyi gucika ku ngeso yo kohereza abana kuvoma ku biyaga bonyine.
Mu gihe cy’imyaka ibiri harabarurwa abana bane baguye mu kiyaga bagiye kuvoma barimo babiri bavukanaga.
Ababyeyi baturiye ikiyaga cya Sake twaganiriye bavuga ko iyo bohereje abana kuvoma basigarana impungenge ariko kuko ntakundi babigira bakabashyira mu maboko y’Imana ngo ibarinde.
Abaturiye iki kiyaga avuga ko abamaze kugwamo bagapfa barenga bane hatarimo abana ,ariko ubuyobozi bw’umurenge buvuga ko hari nabo basangamo bapfuye batazi icyabishe kuburyo batakwemeza ko baba baguyemo baje kuvoma.
Umwe mu babyeyi yagize ati” Ni uko ntakundi tubayeho, tubonye abana batangiye kujya bagwamo bagapfa, twagize ikibazo kuburyo n’iyo umwana umwoherejeyo kuvoma usigara umutima udatuje wagira Imana ukabona agarutse amahoro.”
Ubuyobozi buvuga kandi ko mu rwego rwo gukemura iki kibazo, bwatangiye kwegereza aba baturage amazi meza,nubwo hagishakishwa ubushobozi kugirango bagerweho bose kuko amaze kugera ku gice kimwe hasigaye igice cyegereye ikiyaga batarabona amazi meza ngo bareke kuvoma mu biyaga.
Nyamihana Philippe,umuyobozi w’umurenge wa Sake ubarizwamo iki kiyaga cya Sake,asaba abaturage ko mu gihe amazi atari yabegerezwa,bagomba kwitwararika birinda kohereza abana bonyine kuvoma ku kiyaga ,ahubwo bajya bajyana n’umuntu mukuru.
Yagize ati” Duhora tubikangurira ababyeyi ko badakwiye kohereza umwana muto kuvoma ku kiyaga wenyine atari n’umuntu mukuru. Byagaragaye ko abana bato hari ubwo bagerayo bagakinira mu mazi kuko baba bari bonyine ntawababuza bakaba bahagirira ibibazo byo kugwamo bagapfa.”
Uretse kuba hari abagwa mu kiyaga ari abana bato bagiye kuvoma,muri aka karere nko mu murenge wa Rukumberi mu kiyaga cya Birira,havugwamo ingona zijya zica abagiye kuvoma atari abana gusa.Hari umunyeshuri uherutse kkwicwa n’ingona mu myaka yavuba wigaga kuri GS Rwintashya yitegura gukora ikizamini cya Tronc –commun agiye kuvoma iramurya arapfa.
Akarere ka Ngoma gaherutse kwizeza abaturage baturiye hafi y’ibiyaga gukora ubuvugizi ngo babe bakegerezwa amazi meza bareke kuvoma mu biyaga biba bishobora no kubavutsa ubuzima.